Example – विल्मा रुडोल्फ को बचपन में पोलियो था। डॉक्टरों ने स्पष्ट कह दिया था कि ये लड़की अब जीवन में कभी नहीं चल पायेगी। लेकिन विल्मा ने चलना ही नहीं दौड़ने का सपना देख लिया और अपने आप से कहा कि चाहे कुछ भी हो जाये, एक दिन मैं दुनियाँ की सबसे तेज़ धाविका बनूँगी। और एक दिन बचपन में पोलियो से ग्रस्त रहने वाली ये लड़की तमाम मुश्किलो से निकलते हुए सच में ओलम्पिक में दौड़ प्रतियोगिता में 3 स्वर्ण पदक जीतकर दुनियाँ की सबसे तेज़ धाविका बनी। विल्मा ने पोलियो को बहाना नहीं बनाया और न ही अपने सपने को मुश्किल बताया बल्कि उसने परिस्थितियों से लड़कर नामुमकिन को मुमकिन करके इतिहास बना दिया।